অল্লু অর্জুন

অল্লু অর্জুন (; জন্ম: ৮ এপ্রিল ১৯৮২) একজন ভারতীয় তেলুগুভাষী চলচ্চিত্র অভিনেতা। ভারতীয় সিনেমার সর্বাধিক পারিশ্রমিকপ্রাপ্ত অভিনেতাদের একজন, অল্লু অর্জুন ২০১৪ সাল থেকে "ফোর্বস ইন্ডিয়ার" সেলিব্রিটি ১০০ তালিকায় অন্তর্ভুক্ত হয়ে আসছেন। তিনি একটি জাতীয় চলচ্চিত্র পুরস্কার, ছয়টি ফিল্মফেয়ার পুরস্কার এবং তিনটি নন্দী পুরস্কার সহ একাধিক সম্মাননা অর্জন করেছেন। তিনি "স্টাইলিশ স্টার" এবং "আইকন স্টার" নামে জনপ্রিয়।
অল্লু অর্জুন ২০০৩ সালে "গঙ্গোত্রী" (২০০৩) চলচ্চিত্রের মাধ্যমে অভিনয়ে আত্মপ্রকাশ করেন। তিনি জনপ্রিয়তা অর্জন করেন সুকুমারের কাল্ট ক্লাসিক "আর্য" (২০০৪) চলচ্চিত্রে অভিনয়ের মাধ্যমে, যার জন্য তিনি নন্দী বিশেষ জুরি পুরস্কার পান। "বানি" (২০০৫) এবং "দেশামুদুরু" (২০০৭) অ্যাকশন চলচ্চিত্রের মাধ্যমে তিনি তার খ্যাতি আরও সুসংহত করেন। ২০০৮ সালে তিনি রোমান্টিক ড্রামা "পরুগু" (২০০৮) চলচ্চিত্রে অভিনয় করেন, যার জন্য তিনি তার প্রথম ফিল্মফেয়ার পুরস্কার অর্জন করেন।
অল্লু অর্জুন পরবর্তীতে "আর্য ২" (২০০৯), "বেদাম" (২০১০), "জুলাই" (২০১২), "রেস গুররাম" (২০১৪), "এস/ও সত্যমূর্তি" (২০১৫), "রুদ্রমাদেবী" (২০১৫), "সারাইনোডু" (২০১৬), "দুভভাডা জগন্নাধাম" (২০১৭), "আলা বৈকুণ্ঠপুরমুলো" (২০২০), এবং "" (২০২১) চলচ্চিত্রে অভিনয় করেন।
-এ তার অভিনয় ব্যাপক প্রশংসা কুড়ায়। এটি ২০২১ সালের সর্বোচ্চ আয় করা ভারতীয় চলচ্চিত্র এবং সর্বকালের সর্বোচ্চ আয় করা তেলুগু চলচ্চিত্রগুলোর একটি হয়ে ওঠে। এই চলচ্চিত্রের জন্য তিনি তার প্রথম জাতীয় চলচ্চিত্র পুরস্কার - শ্রেষ্ঠ অভিনেতা এবং চতুর্থ ফিল্মফেয়ার সেরা অভিনেতা – তেলুগু পুরস্কার লাভ করেন। ২০২৪ সালে, ভারতীয় সিনেমায় তার অবদানের জন্য তাকে আইএফএফআই বিশেষ স্বীকৃতি পুরস্কারে সম্মানিত করা হয়।
২০১১ সালের ৬ মার্চ অর্জুন হায়দ্রাবাদে রাজনীতিবীদ এবং দক্ষিণ ভারতীয় চলচ্চিত্রের গণ্যমান্য ব্যক্তিবর্গের উপস্থিতিতে এক জাঁকজমকপূর্ণ অনুষ্ঠানের মাধ্যমে স্নেহা রেড্ডিকে বিয়ে করেন। ২০১৩ সালে অর্জুন-স্নেহার সংসার ভাঙনের গুঞ্জন ওঠে। কিন্তু অর্জুন সংবাদ মাধ্যমের কাছে জানান এটা শুধু গুঞ্জন, কোন সত্যতা নেই। তারা খুব সুখে আছেন এবং কয়েক বছরের মধ্যেই সন্তান নেবেন। ২০১৪ সালে ৪ এপ্রিল অল্লু পুত্র সন্তানের পিতা হন। সন্তানের নাম রাখায় হয়েছে অল্লু আয়ান। ২০১৬ সালের ২১ নভেম্বের অল্লু আর্জুন একটি মেয়ে সন্তানের জনক হন। 
অল্লু অর্জুন সেভেন আপ, কোলগেট, ওলেক্স, জয়ালুক্কাস, হিরো মোটোকাপ এবং হটস্টার এর শুভেচ্ছা দূত হিসেবে কাজ করেছেন।
অল্লু অর্জুন দক্ষিণ ভারতীয় একমাত্র অভিনেতা যার ফেসবুকে দুই কোটি দশ লাখ অনুসারী আছে। "টাইমস অব ইন্ডিয়া" অল্লু অর্জুনের নাচের প্রশংসা করে লেখে যে, ‘‘সে শুধুমাত্র টলিউড নয় ভারতেরও সেরা নাচিয়ে।’’ জনপ্রিয় মালয়ালম টেলিভিশন চ্যানেল এশিয়ানেট তাকে প্রবাসী রত্ন পুরস্কারম প্রদান করে সম্মানিত করে। তার প্রজন্মের সেই একমাত্র তেলুগু অভিনেতা যে প্রতিবেশী চলচ্চিত্র ইন্ডাস্ট্রিতে কাজ করে পুরস্কার লাভ করে। এই পুরস্কারের ফলে তিনি টলিউডে নতুন রেকর্ড গড়েন। ২০১৬ সালে অল্লু অর্জুন সব থেকে বেশি গুগলে অনুসন্ধানকৃত টলিউড তারকা। ফোর্বস ম্যাগাজিনের ভারতীয় সেলেব্রিটির তালিকায় ২০১৬ সালে আয়ের দিক থেকে ৪৩ তম এবং ৫৯ তম ফেমের দিক থেকে। তবে টলিউডের অভিনেতাদের মধ্যে তিনিই প্রথম।
৪ ডিসেম্বর, ২০২৪-এ, হায়দ্রাবাদের সন্ধ্যা থিয়েটারে -এর প্রদর্শনীর সময়, অল্লু অর্জুনের অঘোষিত উপস্থিতির পরে একজন পদদলিত হন। অতিরিক্ত ভিড়ের ফলে রেবতী নামে একজন ৩৯ বছর বয়সী মহিলার মৃত্যু হয় এবং তার নয় বছরের ছেলে গুরুতর আহত হয়। অবহেলার জন্য অল্লু অর্জুন এবং থিয়েটার ব্যবস্থাপনার বিরুদ্ধে একটি এফআইআর দায়ের করা হয়েছিল। ১৩ ডিসেম্বর, ২০২৪-এ অল্লু অর্জুনকে গ্রেপ্তার করা হয়। যদিও পরে তিনি জামিন পান।